  Анжелика Тихонова корреспондент Туннэ, 11-тӥ пӧсьтолэзе, матысь дыре куд-ог интыосын гудыръялоз, тӧл лымшор но шундыпуксён вискысь секундскын 15-17 метрозь кужмояса пельтоз шуыса ало. Со сярысь, Удмуртиысь гидрометцентр вылэ чӧлскыса, Россиысь МЧС-лэн элькунъя валтӥсь управлениезлэн пресс-службаез ивортэ. Сыӵе луонлык 20 часозь возиськоз МЧС-ысь ӧнерчиос калыклы ураметӥ ветлыкузы сак луыны, ишкалскем электроезъёсты чакланы куро. Машинаосты писпуослы но ляб юнматэм конструкциослы матын пуктонлэсь ало. Озьы ик тылскыны уг лэзё. Шимучыр дыръя 01, мобильной телефонысь -101 номеръя жингыртоно. Тодэ вайытом, азьвылгес куазез эскерисьёс кӧснуналэ потон уе Удмуртиын кужмо зоръёс ортчозы шуыса алӥзы.  Тегъёс: Ижкар МЧС Удмуртия Гидрометцентр инкуазь тл гудыръян  